CELEX: 
Language: et
Date: 2019-12-17 00:00:00
Title: KOMISJONI DELEGEERITUD DIREKTIIV (EL) …/…, millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa seoses teatavate eranditega plii ja pliiühendite kasutamise kohta osades

EUROOPA
                           KOMISJON
                                                     Brüssel, 17.12.2019
                                                     C(2019) 9121 final
                KOMISJONI DELEGEERITUD DIREKTIIV (EL) …/…,
                                         17.12.2019,
   millega muudetakse Euroopa Parlamendi ja nõukogu direktiivi 2000/53/EÜ (kasutuselt
     kõrvaldatud sõidukite kohta) II lisa seoses teatavate eranditega plii ja pliiühendite
                                kasutamise kohta osades
                                 (EMPs kohaldatav tekst)
ET                                                                                         ET
 ---pagebreak---                                                    SELETUSKIRI
   DELEGEERITUD ÕIGUSAKTI TAUST
   Käesoleva komisjoni delegeeritud direktiiviga muudetakse teaduse ja tehnika arenguga
   kohandamise eesmärgil Euroopa Parlamendi ja nõukogu direktiivi 2000/53/EÜ (kasutuselt
   kõrvaldatud sõidukite kohta)1 (edaspidi „romusõidukite direktiiv“) II lisa seoses nelja
   erandiga plii teatavate kasutusviiside osas. Delegeeritud õigusakti eelnõu põhineb
   romusõidukite direktiivi kohasel protsessil, mille eesmärk on muuta II lisa vastavalt teaduse ja
   tehnika arengule kooskõlas romusõidukite direktiivi artikli 4 lõike 2 punktis b kehtestatud
   menetlusega ning vastavalt direktiivi (EL) 2018/849 (millega muudetakse direktiivi
   2000/53/EÜ kasutuselt kõrvaldatud sõidukite kohta, direktiivi 2006/66/EÜ, mis käsitleb
   patareisid ja akusid ning patarei- ja akujäätmeid ning direktiivi 2012/19/EL elektri- ja
   elektroonikaseadmetest tekkinud jäätmete (elektroonikaromude) kohta)2 artikli 1 lõikele 1.
   Romusõidukite direktiiviga piiratakse teatavate ohtlike ainete kasutamist pärast 1. juulit 2003
   turule lastud sõidukite materjalides ja osades, nagu on sätestatud kõnealuse direktiivi artikli 4
   lõike 2 punktis a. Praegu ei tohi liidu turule lastavad sõidukid ja sõidukite osad sisaldada pliid,
   elavhõbedat, kaadmiumi ega kuuevalentset kroomi3.
   Romusõidukite direktiivi II lisas on loetletud teatavateks kasutusviisideks ettenähtud sõidukite
   materjalid ja osad, mis on vabastatud romusõidukite direktiivi artikli 4 lõike 2 kohasest ainete
   piirangust.
   Artikli 4 lõike 2 punktis b on sätestatud, et II lisa muudetakse korrapäraselt vastavalt tehnika
   ja teaduse arengule. Lisaks sellele on direktiivi (EL) 2018/849 artikliga 1 (millega
   muudetakse romusõidukite direktiivi artikli 4 lõike 2 punkti b) ette nähtud, et selliseid II lisa
   muudatusi tehakse delegeeritud õigusaktidega.
   ÕIGUSAKTI VASTUVÕTMISELE EELNENUD KONSULTEERIMINE
   II lisas esitatud praeguste eranditega 8(e), 8(f)(b), 8(g) ja 8(j) on lubatud kasutada pliid
   joodistes. Romusõidukite direktiivi4 II lisaga on ette nähtud, et erandid 8(e), 8(f)(b) ja 8(g)
   vaadatakse läbi 2019. aastal, erand 8(j) on aga juba ümber hinnatud vastava valdkonna
   tehnilisi probleeme käsitleva uusima teabe alusel.
   Erandite hindamiseks algatas komisjon nõutava tehnilise ja teadusliku hindamise tegemiseks
   uuringu,5 mis hõlmas ka kaheksanädalast veebipõhist avatud konsulteerimist huvirühmadega.
   Erandi 8(e) puhul hinnati pärast 2015/2016. aastal toimunud viimast läbivaatamist
   komponentide ja materjalidega seoses tehtud edusamme (II lisa 7. muudatus), eelkõige seda,
   kas väikeste kiipide ühendamise puhul on plii asendamine või kõrvaldamine endiselt
   tehniliselt ja teaduslikult teostamatu. Lisaks uuriti kättesaadavaid pliita lahendusi, et teha
   kindlaks, kas on sobivaid lahendusi ja kuivõrd need sobivad autotööstuses kasutamiseks või
   on juba kasutusel. Sidusrühmadelt saadud teave viitab sellele, et plii kasutamine on endiselt
   vältimatu. Läbivaatamine on ette nähtud 2024. aastal.
   1
            EÜT L 269, 21.10.2000, lk 34.
   2
            ELT L 150, 14.6.2018, lk 93.
   3
        Vt romusõidukite direktiivi artikli 4 lõike 2 punkti a.
   4
            Komisjoni direktiiv (EL) 2017/2096, millega muudetakse Euroopa Parlamendi ja nõukogu direktiivi
            2000/53/EÜ (kasutuselt kõrvaldatud sõidukite kohta) II lisa, ELT L 299, 16.11.2017, lk 24
   5
            http://ec.europa.eu/environment/waste/elv/events_en.htm.
ET                                                          1                                               ET
 ---pagebreak---    Erandi 8(f)(b) hindamine näitas, et üha rohkem on saadaval sobivaid pliita otsikute
   ühendamise süsteeme (CoPICS). Kuid kuna on vaja lisaaega, et võtta arvesse autotööstuse
   kohustust vastutada oma toodete ohutuse eest, pikendatakse erandi kehtivust kuni 31.
   detsembrini 2023.
   Erand 8(g) on asjakohane kõikide kavandatud, toodetud ja turul saadaval olevate automudelite
   puhul.             Mõned        näited     kasutusviiside       kohta    sõidukites:   elektroonilised
   stabiilsuskontrollisüsteemid, eelhädapidurdussüsteemid, kaugjuhtimise süsteemid, sõidurajalt
   kõrvalekaldumise hoiatussüsteemid, laupkokkupõrke hoiatussüsteemid, jalakäijate
   kaitsesüsteemid,          vesinik-     ja      hübriidautod,       autoraadiod,    nähtavussüsteemid,
   navigatsioonisüsteemid. Samuti käsitleti aruandes seda, kas direktiivi 2011/65/EL (teatavate
   ohtlike ainete kasutamise piiramise kohta elektri- ja elektroonikaseadmetes)6 (edaspidi
   „ohtlike ainete kasutamise piiramise direktiiv“) III lisas esitatud erandi 15(a) sõnastust võib
   kasutada erandi 8(g) jaoks. Pliiraamiga pöördkiipide (flip chip on lead frame, FCOL) puhul
   on vaja kohanduste tegemiseks üleminekuaega. Seega kehtestatakse uus sõnastus, millega
   määratletakse kitsama kasutusalaga erand kooskõlas ohtlike ainete kasutamise piiramise
   direktiivi III lisa erandi 15 sõnastusega, alates 1. oktoobrist 2022. Seni kehtib erand
   praeguses sõnastuses. Läbivaatamine on ette nähtud 2024. aastal.
   Erandi 8(j) jaoks on olemas pliita lahendused. Mõne kasutusotstarbe puhul on katsetulemused
   ebarahuldavad, kuigi ei saa välistada, et pliid saab asendada. Seega kooskõlas ELi poliitikaga
   ja liidu õigustikuga kaotab erand 8(j) kehtivuse 31. detsembril 2019 ning kuni 31. detsembrini
   2023 kohaldatakse uut, kitsama ulatusega erandit 8(k).
   Lõpparuanne erandite hindamise kohta on avaldatud7.
   8. märtsil 2019 toimunud ekspertide koosolekul konsulteeris komisjon romusõidukite
   direktiivi alusel koostatavate delegeeritud õigusaktidega tegeleva liikmesriikide
   eksperdirühmaga. Arutati probleeme seoses hindamisega, eelkõige erandi 8(j) puhul, ning
   koguti liikmesriikide seisukohti. Komisjon konsulteeris romusõidukite direktiivi alusel
   koostatavate delegeeritud õigusaktidega tegeleva liikmesriikide eksperdirühmaga uuesti 3.
   septembril 2019 ning kogus ekspertide arvamusi.
   Nõukogu ja Euroopa Parlamenti teavitati delegeeritud õigusakti eelnõust.
   DELEGEERITUD ÕIGUSAKTI ÕIGUSLIK KÜLG
   Delegeeritud direktiiviga lubatakse seoses plii kasutamisega teatavate kasutusviiside puhul
   teha erand direktiivi 2000/53/EÜ artikli 4 lõikes 1 sätestatud piirangutest ja kõnealune erand
   tuleb lisada II lisasse.
   Õigusakt on delegeeritud direktiiv, nagu on ette nähtud direktiiviga (EL) 2018/849, eelkõige
   selle artikli 1 lõike 1 punkti b asjaomaste nõuetega.
   Kogutud teabe põhjal teeb komisjon järgmised ettepanekud:
   erandi 8(e) puhul on plii kasutamine endiselt vältimatu, seetõttu plii kasutamist jätkatakse ja
   tehakse ettepanek erand 2024. aastal läbi vaadata;
   erandi 8(g) puhul jääb plii kasutamine vältimatuks, seetõttu jätkatakse plii kasutamist. Kuid
   tehakse ettepanek praegune sõnastus säilitada kuni 30. septembrini 2022, et autotööstus saaks
   kohaneda kasutusala muutumisega; uus, väiksema kohaldamisalaga erand peaks hakkama
   kehtima alates 1. oktoobrist 2022 ning selle läbivaatamise aeg on 2024. aastal;
   6
            ELT L 174, 1.7.2011, lk 88
   7
            https://ec.europa.eu/environment/waste/elv/events_en.htm
ET                                                        2                                               ET
 ---pagebreak---    erandi 8(f)(b) puhul on plii kasutamist võimalik vältida, mistõttu tehakse ettepanek lõpetada
   plii kasutamise erand;
   erandiga 8(j) on lubatud kasutada pliid pehmejoodistes enne 1. jaanuari 2020 tüübikinnituse
   saanud sõidukite ja nende varuosade jaoks ette nähtud lamineeritud klaasi jootmiseks. Erandi
   8(j) puhul on võimalik plii kasutamist vältida. Ei ole aga kindel, et sel ajal on olemas sobivad
   plii asendajad teatavate kasutusviiside jaoks. Seepärast on asjakohane piiratud ajaks
   kehtestada järgmine väiksema kohaldamisalaga erand:
   8(k). Kütteseadmete joodised, juhul kui kuumutusvool lamineeritud klaasi iga paksusega kuni
   2,1 mm üksikkihi jooteõmbluse kohta on vähemalt 0,5 A. See erand ei hõlma polümeersesse
   vahekihti paigutatud kontaktide joodiseid enne 1. jaanuari 2024 tüübikinnituse saanud
   sõidukite ja nende varuosade jaoks.
   Proportsionaalsuse põhimõtte kohaselt        ei   lähe käesolev meede          selle eesmärkide
   saavutamiseks vajalikust kaugemale.
   Ettepanek ei mõjuta ELi eelarvet.
ET                                                 3                                                ET
 ---pagebreak---                      KOMISJONI DELEGEERITUD DIREKTIIV (EL) …/…,
                                                17.12.2019,
     millega muudetakse Euroopa Parlamendi ja nõukogu direktiivi 2000/53/EÜ (kasutuselt
       kõrvaldatud sõidukite kohta) II lisa seoses teatavate eranditega plii ja pliiühendite
                                        kasutamise kohta osades
                                         (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. septembri 2000. aasta direktiivi
   2000/53/EÜ kasutuselt kõrvaldatud sõidukite kohta,8 eriti selle artikli 4 lõike 2 punkti b,
   ning arvestades järgmist:
   (1)     Direktiivi 2000/53/EÜ artikli 4 lõike 2 punkti a kohaselt peavad liikmesriigid keelama
           plii, elavhõbeda, kaadmiumi ja kuuevalentse kroomi kasutamise pärast 1. juulit 2003
           turule lastavate sõidukite materjalides ja osades.
   (2)     Direktiivi 2000/53/EÜ II lisas on loetletud sõidukite materjalid ja osad, mille puhul on
           tehtud erand kõnealuse direktiivi artikli 4 lõike 2 punktis a sätestatud keelust.
           Vastavalt II lisale tuleb 2019. aastal läbi vaadata erandid 8(e), 8(f)(b) ja 8(g). Erandit
           8(j) tuleb uuesti hinnata, võttes arvesse uusimat teavet teaduse ja tehnika arengu kohta.
   (3)     Erandite 8(e) ja 8(g) hindamisel leiti sellist teavet arvesse võttes, et praegu puuduvad
           sobivad plii asendajad kõnealuste eranditega hõlmatud materjalide ja osade puhul.
           Seepärast tuleks kehtestada tähtaeg kõnealuste erandite uueks läbivaatamiseks. Erandi
           8 punkti g tuleks täpsustada ja sätestada kitsam kohaldamisala. Selleks et autotööstus
           saaks muutustega kohaneda, tuleks praeguse kohaldamisalaga erand 8(g) jätta
           kehtivaks sõidukite puhul, mis on saanud tüübikinnituse enne 1. oktoobrit 2022, ning
           kitsama kohaldamisalaga erandit tuleks kohaldada sõidukite suhtes, mis on saanud
           tüübikinnituse kõnealusest kuupäevast alates.
   (4)     Erandi 8(f)(b) hindamisel selgus, et plii kasutamist kõnealuse erandiga hõlmatud
           kasutusviisidel ei tohiks pikendada, sest selliste kasutusviiside puhul on olemas plii
           asendajad.
   (5)     Hinnates erandit 8(j) (plii kasutamine pehmejoodistes lamineeritud klaasi jootmiseks),
           jõuti järeldusele, et teatavate kasutusviiside puhul on olemas plii asendajad
           lamineeritud klaasi jootmiseks kasutatavate joodiste jaoks. Seevastu on aga
           kasutusviise ja teatavat liiki klaasi, mille puhul ei ole kindel, et praegu on olemas
           sobivad plii asendajad. Seepärast on asjakohane kehtestada kõnealust liiki klaasi ja
           asjaomaste kasutusviiside jaoks uus, kitsama kohaldamisalaga erand 8(k).
   (6)     Erandit 8(j) kohaldatakse ainult selliste sõidukite suhtes, mis on tüübikinnituse saanud
           enne 1. jaanuari 2020. Tagamaks, et pliid oleks jätkuvalt lubatud kasutada sellise
           klaasi jaoks ja sellistel kasutusviisidel, mille puhul ei ole kindlust, et praegu on olemas
   8
          EÜT L 269, 21.10.2000, lk 34.
ET                                                    4                                                ET
 ---pagebreak---           sobivad plii asendajad, tuleks uut erandit 8(k) hakata kohaldama võimalikult kiiresti.
          Seetõttu peaks käesolev määrus jõustuma võimalikult kiiresti.
   (7)    Seepärast tuleks direktiivi 2000/53/EÜ vastavalt muuta,
   ON VASTU VÕTNUD KÄESOLEVA DIREKTIIVI:
                                             Artikkel 1
   Direktiivi 2000/53/EÜ II lisa muudetakse vastavalt käesoleva direktiivi lisale.
                                             Artikkel 2
   1.       Liikmesriigid võtavad vastu ja avaldavad käesoleva direktiivi täitmiseks vajalikud
            õigus- ja haldusnormid hiljemalt (xxx üks kuu pärast direktiivi avaldamist).
            Liikmesriigid edastavad kõnealuste õigus- ja haldusnormide teksti viivitamata
            komisjonile.
   Kui liikmesriigid need meetmed vastu võtavad, lisavad nad meetmetesse või meetmete
   ametliku avaldamise korral nende juurde viite käesolevale direktiivile. Sellise viitamise viisi
   näevad ette liikmesriigid.
   2.       Liikmesriigid edastavad komisjonile käesoleva direktiiviga reguleeritavas
            valdkonnas nende poolt vastuvõetavate põhiliste siseriiklike õigusnormide teksti.
                                             Artikkel 3
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
                                             Artikkel 4
   Käesolev direktiiv on adresseeritud liikmesriikidele.
   Brüssel, 17.12.2019
                                               Komisjoni nimel
                                               president
                                               Ursula VON DER LEYEN
ET                                                5                                                ET
 ---documentbreak---                            EUROOPA
                           KOMISJON
                                                     Brüssel, 17.12.2019
                                                     C(2019) 9121 final
                                                     ANNEX
                                            LISA
                              järgmise dokumendi juurde:
                KOMISJONI DELEGEERITUD DIREKTIIV (EL) …/…,
   millega muudetakse Euroopa Parlamendi ja nõukogu direktiivi 2000/53/EÜ (kasutuselt
     kõrvaldatud sõidukite kohta) II lisa seoses teatavate eranditega plii ja pliiühendite
                                kasutamise kohta osades
ET                                                                                         ET
 ---pagebreak---                                                    LISA
   Direktiivi 2000/53/EÜ II lisa muudetakse järgmiselt:
   1)    kanne 8(e) asendatakse järgmisega:
   8(e) Plii kõrge sulamistemperatuuriga                           (2)           X
   joodises (nt pliisulamid, mis sisaldavad pliid
   vähemalt 85 % massist),
   2)      kanne 8(f)(b) asendatakse järgmisega:
   8(f)(b) Plii mitmesuguste otsikute                   Sõidukid                 X
   ühendamiseks kasutatavates süsteemides, v.a          tüübikinnituse
   sõiduki põhijuhtmestiku ühenduste                    kuupäevaga enne
   kontaktpinnal                                        1. jaanuari 2024 ja
                                                        nende sõidukite
                                                        varuosad
   3)      kanne 8(g) asendatakse järgmisega:
   8(g)(i) Plii selliste joodiste koostises, millega    Sõidukid                 X
   luuakse stabiilne elektriühendus pooljuhtkiibi       tüübikinnituse
   ja aluse vahel pöördkiibiga (Flip Chip)              kuupäevaga enne
   kiibipakettides                                      1. oktoobrit 2022 ja
                                                        selliste sõidukite
                                                        varuosad
   8(g)(ii) Plii selliste joodiste koostises, millega              (2)           X
   luuakse stabiilne elektriühendus pooljuhtkiibi       Kehtib sõidukite
   ja aluse vahel pöördkiibiga (Flip Chip)              puhul tüübikinnituse
   kiibipakettides, kui elektriline ühendus             kuupäevaga enne
   sisaldab vähemalt üht järgmistest:                   1. oktoobrit 2022 ja
   (i)   pooljuhttehnoloogiline sõlm, mis on            selliste sõidukite
         mõõduga vähemalt 90 nm;                        varuosade puhul
   (ii) pooljuhttehnoloogiline sõlm, milles on
         üksik pooljuhtplaat pindalaga vähemalt
         300 mm2;
   (iii) ühendatud pooljuhtkiipide pakett
         pooljuhtkiipide pindalaga vähemalt 300
         mm2 või ränist ühendusdetailid
         pindalaga vähemalt 300 mm2.
   4)      lisatakse järgmine kanne 8(k):
   8(k) Kütteseadmete joodised, juhul kui               Sõidukid                 X(4)
   kuumutusvool lamineeritud klaasi paksusega           tüübikinnituse
   kuni 2,1 mm üksikkihi iga jooteõmbluse               kuupäevaga enne 1.
   kohta on vähemalt 0,5 A. See erand ei hõlma          jaanuari 2024 ja
   polümeersesse           vahekihti      paigutatud    selliste       sõidukite
   kontaktide joodiseid.                                varuosad.
ET                                                    1                               ET
 ---pagebreak--- ET 2 ET